Diari Oficial de la Generalitat Valenciana


Sumari del DOGV 4868, del 22-10-2004 (2004/10501)

Notificació de la proposta i sanció de l'expedient sancionador 167/04 SAN, seguit contra Gestores de Residuos del Baix Vinalopó, SL.
------------------------------------------------------------------------------------------------------------------------------------

### Dades del document

Número de DOGV
:   4868

Data del DOGV
:   22-10-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/10734


Organisme emissor
:   Conselleria de Territori i Habitatge

Tipus de document
:   Anunci

Notificació de la proposta i sanció de l'expedient sancionador 167/04 SAN, seguit contra Gestores de Residuos del Baix Vinalopó, SL. [2004/X10578]
  
De conformitat amb allò que ha acordat aquesta Sotssecretaria, i a l'empara del que disposa l'article 59.5 de la Llei 30/1992, de Règim jurídic de les administracions públiques i del procediment administratiu comú, mitjançant el present edicte es notifica a Gestores de Residuos del Baix Vinalopó, SL, amb últim domicili conegut al c/ capità Gaspar Ortiz, 15-1a d'Elx, la proposta de resolució dictada per la instructora de l'expedient i la sanció de data 14 d'octubre de 2004 que dicta la secretària autonòmica de Territori i Medi Ambient en l'expedient sancionador núm. 167/04 SAN, que s'està tramitant a la Unitat d'Inspecció del Territori d'aquesta Conselleria:
  
Vist l'expedient sancionador instruït a la mercantil Gestores de Residuos del Baix Vinalopó, SL, com a conseqüència de la denúncia que formula en data 11 de setembre de 2003 i el que la Unitat del Cos Nacional de Policia adscrita a la Comunitat Valenciana ha pogut constatar, per suposada infracció tipificada en la vigent Llei 10/2000 de la Generalitat Valenciana, de 12 de desembre, de residus de la Comunitat Valenciana.
  
Després que la secretària autonòmica de Territori i Medi Ambient haja dictat l'acord d'iniciació en data 26 d'abril de 2004, nomenades les corresponents instructora i secretària, de conformitat amb el que disposa l'article 135 de la Llei 30/1992, de 26 de novembre, de Règim jurídic de les administracions públiques i procediment administratiu comú, en relació amb el que preveu l'art. 13.1 del RD 1.398/1993, de 4 d'agost, pel qual s'aprova el Reglament del procediment per a l'exercici de la potestat sancionadora.
  
Comunicat aquest acord mitjançant l'edicte publicat en el Diari Oficial de la Generalitat Valenciana en data 22 de setembre de 2004 (DOGV núm. 4847) i la publicació en el tauler d'anuncis de l'ajuntament de la localitat de l'últim domicili conegut (Elx), per haver fracassat els dos intents de notificació efectuats en dates 29 de maig i 14 de juny de 2004 de conformitat amb l'article 59.5 de la Llei 30/1992, de 26 de novembre, de Règim jurídic de les administracions públiques i del procediment administratiu comú, en el qual s'imputaven els fets següents:
  
En data 11 de setembre de 2003, la Unitat del Cos Nacional de Policia adscrita a la Comunitat Valenciana ha pogut constatar que a la partida Puçol, polígon 1, parcel·la 159 del terme municipal d'Elx, en una antiga vaqueria, propietat de la mercantil Gestores de Residuos del Baix Vinalopó, SL, es trobaven abandonats uns quatre-cents bidons que contenien els següents residus perillosos i no perillosos:
  
200 bidons de diferent capacitat buits i plens, sense etiquetatge.
  
62 bidons metàl·lics de 200 l que contenen filtres de cotxes i carburadors (Codi CER 16.01.07)
  
40 bidons buits de diverses marques i capacitats fent de mur de contenció.
  
33 bidons Newopol B-1003 alguns contenen carburadors i filtres de cotxes (Codi CER 16.01.07).
  
27 bidons de 20'5 kg amb restes d'additiu poliol kx-94089/13
  
7 bidons de 1000 litres amb restes oleiques sense especificar
  
6 bidons de 50 kg amb restes oleiques
  
6 bidons de 180 kg d'oli industrial (Codi CER 13.02.05)
  
4 bidons metàl·lics que contenen percloroetilé N UN 1897, de l'empresa ORS SIMÓ, SA, dissolvents i productes químics, amb seu social a Aldaia, alqueria Oloriz s/n tel. 91 204 12 95. (Codi CER 14.06.02)
  
3 bidons de 180 kg buits
  
1 bidó de 25 Kg buit
  
1 bidó amb l'anagrama ?GRASA EPX-00- de 45 kg amb restes de greix de liti.
  
Infringeix amb això l'article 47.2 de la Llei 10/2000, de 12 de desembre, de residus de la Comunitat Valenciana.
  
Per un altre costat es va constatar en una dependència de la vaqueria, annexa i abandonada, l'existència de documentació acreditativa que l'empresa havia exercit l'activitat de gestió d'olis usats sense comptar amb l'autorització per a això, infringint el que establixen els articles 50, 51 i 52 de la Llei 10/2000, de 12 de desembre, de Residus de la Comunitat Valenciana.
  
Vist que l'interessat no ha efectuat al·legacions sobre el contingut de la iniciació del procediment i el que preveu l'article 13 del Reial Decret 1.398/1993, de 4 d'agost, pel qual s'aprova el Reglament del procediment per a l'exercici de la potestat sancionadora sobre la conseqüència que la dita actuació pot tindre.
  
Vist l'article 73.3.c) en relació amb l'article 73.4.f) i l'article 73.4.a) de la Llei 10/2000, de 12 de desembre, de residus de la Comunitat Valenciana, que qualificaven aquests fets com dues infraccions greus i l'article 75.2.b) d'aquesta que preveu les sancions per a les infraccions greus.
  
Vist que, amb independència de la sanció que hi escaiga, l'infractor està obligat a la reposició o la restauració de les coses al ser i estat anteriors a la infracció comesa, segons l'article 78 de Llei 10/2000, de 12 de desembre, de Residus de la Comunitat Valenciana, que consisteix en aquest cas en la retirada dels residus abandonats i la seua entrega a gestor autoritzat acreditant dit extrem mitjançant els documents de control i seguiment, que hauran de presentar-se davant de l'Àrea d'Inspecció del Territori.
  
L'instructor formula la següent proposta de resolució:
  
Que s'impose a la mercantil Gestores de Residuos del Baix Vinalopó, SL, una sanció que consisteix en una multa de 12.020 € (dotze mil vint euros) per cada una de les infraccions, i resulta una sanció total de 24.040 € (vint-i-quatre mil quaranta euros), com també l'obligació de procedir a la reposició o la restauració de les coses al ser i estat anteriors a la infracció comesa, que consisteix en aquest cas en la retirada dels residus abandonats i la seua entrega a gestor autoritzat acreditant dit extrem mitjançant els documents de control i seguiment, que hauran de presentar-se davant de l'Àrea d'Inspecció del Territori.
  
Vista la proposta de resolució que antecedeix.
  
Vistos l'article 75 de l'esmentada llei, que estableix les sancions corresponents a cada tipus d'infracció; tingudes en compte les circumstàncies previstes en el paràgraf 1 de l'esmentat precepte legal, i l'article 80 que determina la competència sancionadora.
  
Vist que, amb independència de la sanció que hi escaiga, l'infractor està obligat a la reposició o la restauració de les coses al ser i estat anteriors a la infracció comesa, segons l'article 78 de Llei 10/2000, de 12 de desembre, de residus de la Comunitat Valenciana, que consisteix en aquest cas en la retirada dels residus abandonats i la seua entrega a gestor autoritzat acreditant aquest extrem mitjançant els documents de control i seguiment, que hauran de presentar-se davant de l'Àrea d'Inspecció del Territori.
  
L'òrgan competent per a sancionar resol:
  
Imposar a la mercantil Gestores de Residuos del Baix Vinalopó, SL, una sanció que consisteix en una multa de 12.020 € (dotze mil vint euros) per cada una de les infraccions, i resulta una sanció total de 24.040 € (vint-i-quatre mil quaranta euros), per la comissió de dues infraccions greus tipificades en l'article 73.3.c) en relació amb l'article 73.4.f) i en l'article 73.4.a) de la Llei 10/2000, de 12 de desembre, de residus de la Comunitat Valenciana, com també l'obligació de procedir a la reposició o la restauració de les coses al ser i estat anteriors a la infracció comesa, consistent en aquest cas en la retirada dels residus abandonats i la seua entrega a gestor autoritzat acreditant dit extrem mitjançant els documents de control i seguiment, que hauran de presentar-se davant l'Àrea d'Inspecció del Territori.
  
Contra aquesta resolució que posa fi a la via administrativa es pot interposar, amb caràcter potestatiu recurs de reposició davant el mateix òrgan que el va dictar, en el termini d'un mes comptador des de l'endemà de la notificació, de conformitat amb el que establix l'article 116 apartat 1 en relació amb els articles 109 apartat c) i 117 de la Llei 30/92, de 26 de novembre, de Règim jurídic de les administracions públiques i del procediment administratiu comú, en la seua redacció donada per la Llei 4/1999, o bé interposar directament el recurs contenciós administratiu, a elecció del demandant, davant el Jutjat contenciós administratiu de València, seu de l'òrgan que ha dictat l'acte administratiu que s'ha d'impugnar, o davant el Jutjat en la circumscripció del qual tinga el demandant el seu domicili, en el termini de dos mesos comptats des de l'endemà de la notificació, de conformitat amb el que establixen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.
  
En el cas que no es faça ús del seu dret a recórrer haurà de fer efectiva la multa en qualsevol de les oficines de les entitats col·laboradores que s'indiquen en el marge esquerre de l'imprés que els interessats hauran d'arreplegar a la Unitat de la Inspecció del Territori de la Conselleria de Territori i Habitatge. El pagament hauran d'efectuar-lo en el termini d'un mes, comptador a partir de l'endemà de la publicació del present edicte. Una vegada efectuat l'ingrés haurà de remetre's a la Unitat de la Inspecció del Territori la còpia rosa del document com a justificant d'haver efectuat el pagament.
  
Us advertim que si no l'aboneu en tal període voluntari, se'n procedirà sense més tràmit a l'exacció per via executiva.
  
Us signifiquem que a l'efecte previst en l'article 19.1 del Reial Decret 1.398/1993, de 4 d'agost, pel qual s'aprova el Reglament del procediment per a l'exercici de la potestat sancionadora, a continuació es relacionen els documents que apareixen en l'expedient:
  
Informe-denúncia de data 11 de setembre de 2003 formulat per agents de la Unitat del Cos Nacional de Policia adscrita a la Comunitat Valenciana.
  
Informe de l'Àrea de Residus de 25 de setembre de 2003.
  
Informe-denúncia de data 15 d'octubre de 2003 que formulen agents de la Unitat del Cos Nacional de Policia adscrita a la Comunitat Valenciana.
  
Acord d'iniciació de data 26 d'abril de 2004.
  
Edicte de notificació publicat el 22 de setembre de 2004 (DOGV núm. 4847).
  
Certificat del secretari d'exposició al tauler d'anuncis de l'Ajuntament d'Elx.
  
I perquè servisca de notificació a l'interessat mencionat anteriorment, s'expedeix el present edicte.